# Padèrn

Padèrn (Padern en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Padèrn :
| Dulhac jos Pèirapertusa per un qüadripunt | Montgalhard | Tuissan |
| Cucunhan | Talteüll (Pirenèus Orientals) per un qüadripunt | Pasiòls |

## Toponimia

Las fòrmas ancianas son : Paternum in suburbio Petra Pertusense, cum ecclesiis Sancti Petri et Sancti Martini en 805, Ecclesia que vocatur Paterno,... cum ecclesia Sancti Petri en 899, De Paderno en 1119, Castrum de Paderno en 1285, Rector de Padernis en 1351, De Piderno en 1377, Al loc de Padern en 1538, Parderm en 1538, Padern sus la mapa de Cassini, sègle XVIII. La prononciacion occitana es Padèr, dins la grafia de l'abat Antòni Savartés, donc [pa'ðɛɾ].
Padèrn ven del nom latin d'òme Paternus (fundum es sosentendut). Se tractariá donc probablament d'una anciana propietat galloromana qu'aviá per mèstre Paternus.

### Molhet

Lòc situat a l'oèst-sud-oèst de Padèrn, dins la ribièra del riu de Cucunhan.
Es un ancian castèl e senhoriá, proprietat de l'abadiá de La Grassa. La glèisa rurala arroïnada, del vocable de Sant Martin, foguèt annèxa de Padèrn. Las fòrmas ancianas son : Molletum en 915, Ecclesia Sancti Martini de Molleta..., villa Molletae en 1119, Ecclesia de Moled en 1125, Villa de Moleto en 1215, Podium de Castlario..., in loco de Moleto en 1257, Castrum de Molleto en 1285, De Maletto al sègle XIII, De Molheto en 1324-sègle XV, Molet al sègle XIV, Annexa S. Martini de Molheto en 1404, Villa Molitum cum ecclesia S. Martini en 1521, Mouillet..., Mouillet, église ruinée al sègle XVIII.
Molhet sembla lo fraire dels Mollets de Catalonha. Molhet ven del latin Mollis, ambe'l sufixe collectiu -ētum (etime *Molletum), per un sens de « tèrras grassas e mòlas » tipicas de las ribièras. Aquel etime pausa un problèma : en lengadocian, -ll- > -l- e pas -lh-. Justament, sembla ben que las primièras fòrmas sián *Molet, quitament se los escribas penavan a notar l palatala (lh) e que cal totjorn èsser prudent dins l'interpretacion. Cal supausar un passatge a Molhet per influéncia de molhar ? O lo lengadocian local, plan periferic, coneis la palatalizacion de -ll- geminada, coma en catalan ?

## Administracion

Lista dels cònsols successius :
| Periòde | Periòde | Identitat |
| 2020 | (2026) | Rémy Bertrand |
| març de 2013 | 2020 | Jean-Michel Ibanez |
| març de 2008 | febrièr de 2013 | Denis Villermoz |
| març de 2001 | 2008 | Madeleine Jayne |
| | 2001 | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Tuissan; es ara del canton de las Corbièras (canton de Fabresan abans lo 1èr de genièr de 2016).

## Demografia

modificar « persona »  v · d · m 
Evolucion demografica Populacion comunala actuala (2013): 126, totala: 128 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 308 | 334 | 354 | 364 | 409 | 519 | 556 | 558 | 522 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 558 | 502 | 450 | 446 | 579 | 532 | 565 | 508 | 499 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 429 | 447 | 452 | 428 | 389 | 414 | 442 | 411 | 378 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 381 | 283 | 209 | 168 | 145 | 140 | 128 | 127 | 125 125 |
| 2009 | 2010 |
| 126 127 | 129 131 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 136 abitants e la densitat èra de 4,57 ab/km².

## Véser tanben

* Comunas d'Aude

## Ligams extèrnes

* Padèrn sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 287, legir en linha https://gallica.bnf.fr/ark:/12148/bpt6k110095d/f379.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 515
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 128
* ↑ Abbé Sabarthès, Dictionnaire topographique du département de l'Aude, 1912, p. 257, legir en linha https://gallica.bnf.fr/ark:/12148/bpt6k110095d/f349.item.texteImage
* ↑ Joan Coromines, Onomasticon Cataloniae, vol. V, p. 311, legir en linha
* Portal de Lengadòc